open-index/open-wikipedia-markdown huggingface dataset:
Repco

**Repco** (Replacement Parts Ltd) oli australialainen yhtiö, joka viritti ja huolsi kilpa-autojen moottoreita. Se toimitti Formula 1:ssä Brabhamille moottoreita kausilla 1966-1969 virittämällä Coventry Climaxin moottoreita. Repcon moottoreilla voitettiin ajajien mestaruus 1966 ja 1967. Repco jatkoi vielä sen jälkeen toimintaansa muissa autoluokissa.

## Formula 1
Brabhamin lisäksi Repco toimitti myös LDS:lle moottorit kaudella 1968. Vaikka kolmilitraisessa moottorissa oli vain 300 hevosvoimaa, siinä oli laajempi vääntöalue. Jack Brabham voitti sillä neljä osakilpailua ja kauden 1966 mestaruuden. Seuraavalla kaudella tehoja oli jo 330 hv, ja Brabham uusi mestaruutensa. Kaudelle 1968 Repco toi uuden, itserakentamansa V8-moottorin, jossa oli yläpuolinen nokka-akseli. Moottori oli epäonnistunut, ja Repco alkoi vetäytyä Formula 1:stä. Kesken kauden 1969 Brabham luopui moottoreiden käytöstä, ja siirtyi käyttämään Fordia.

## Lähteet
Basket Savonlinna

**Basket Savonlinna** (lyhenne **Basket SL** tai **BSL**) on vuonna 1972 perustettu savonlinnalainen koripalloseura. Se on painottanut toimintansa juniorityöhön.

Seura perustettiin toukokuussa 1972. Ennen Basket Savonlinnaa kaupungin koripallotoimintaa oli harjoittanut kymmenen vuoden ajan Savonlinnan NMKY, jonka koripallotoiminta siirtyi BSL:lle. Vuonna 1975 seuran B-pojat voittivat Suomen mestaruuden.

Basket Savonlinnan kasvateista Jouni Mäkäläinen, Sari Muhonen ja Minna Luostarinen ovat pelanneet aikuisten maajoukkueissa.

Basket järjestää vuosittain kesäisin Old Timers´ Basketball Tournamentin eli OTB:n. Turnaus on kolmipäiväinen seniorikoripalloturnaus, jossa on mukana joukkueita pääosin Suomesta.

## Lähteet

## Aiheesta muualla
* Seuran kotisivut
* Old Timers´ Basketball Tournamentin kotisivut
Service Pack

**Service Pack** eli **huoltopäivitys** on tietokoneohjelmiston täydennysosa, jolla esimerkiksi korjataan ohjelmistossa olevia virheitä, paikataan tietoturva-aukkoja ja mahdollisesti lisätään uusia ominaisuuksia. Service Pack sisältää yhdessä asennettavassa paketissa useita, jo aiemmin erikseen julkaistuja päivityksiä sekä usein myös ensimmäistä kertaa julkaistavia päivityksiä, jotka ovat ominaisia kyseiselle Service Packille.

Esimerkiksi Windows XP -käyttöjärjestelmälle on julkaistu kolme Service Packia, jotka etupäässä korjaavat XP:n tietoturvaongelmia. Windows Vistalle julkaistiin ensimmäinen Service Pack maaliskuussa 2008. Päivitys paransi mm. käyttöjärjestelmän vakautta ja suorityskykyä. Vuonna 2009 Vistalle ilmestyi Service Pack 2. Ensimmäinen huoltopäivitys Windows 7:lle ilmestyi vuonna 2011.

## Lähteet
Mustamäen koulu

**Mustamäen koulu** on peruskoulun ala-aste Salon kaupungissa entisen Halikon kunnan asemanseudulla. Koulu on perustettu 1951 ja se peruskorjattiin ja laajennettiin 2002. Koulussa on noin 170 oppilasta. Koulun yhteydessä on liikuntasali. Mustamäen koulussa toimii peruskoulun luokat 1–6, sekä yksi erityisopetuksen pienryhmä. Koulun rehtorina toimii Kaisa Katava.

## Lähteet
Mikrouni

**Mikrouni** on lyhyt, yleensä vain muutaman sekunnin kestävä tila, jonka aikana ihminen on unessa. Mikrounijaksoja ilmenee etenkin pitkän valvomisen seurauksena. Mikrounet ovat varsin tavallisia myös valvottaessa aamuyöllä ihmisillä, jotka noudattavat yleensä normaalia unirytmiä. Väsyneen ihmisen silmien räpytykset voivat lisääntyä ja hidastua. Nukahtaminen mikrouneen voi tapahtua ihmisen itse sitä tajuamatta. Jos mikrounijakso ilmaantuu esimerkiksi autoa ajettaessa, seurauksena voi olla liikenneonnettomuus. Mikrounen aikana otetussa aivojen sähkökäyrässä (EEG) todetaan valvetoiminnan häviävän, ja sen tilalle ilmaantuu hitaampia theta-jaksoja. Samalla todetaan hitaita silmien liikkeitä. 

## Lähteet
* Markku Partinen ym., Unettomuus ja sen hoito. Recallmed Oy, 1991
* Markku Partinen, Maarit Huovinen: Terve uni. WSOY 2007.
Ture Rangström

**Anders Johan Ture Rangström** (30. marraskuuta 1884 – 11. toukokuuta 1947) oli ruotsalainen säveltäjä. Hän sisällytti teoksiinsa modernistisia vaikutteita ja toimi lisäksi kapellimestarina ja musiikkikriitikkona.

Rangström syntyi Tukholmassa. Rangström tuli ylioppilaaksi 1903 ja oli aluksi pankkialalla, mutta siirtyi pian musiikin puolelle. Hän opiskeli 1905–1907 laulupedagogi Julius Heyn johdolla Saksassa ja sitten sävellystä Johan Lindegrenin opastuksella Tukholmassa sekä Hans Pfitznerin johdolla Berliinissä. Lähdettyään Saksaan hän jatkoi opintojaan Berliinissä ja Münchenissä. Rangström toimi myös laulunopettajana ja musiikkiarvostelijana ja hänet valittiin sitten kuninkaallisen oopperan sanomalehtikomisariksi. Hän toimi Stenhammarin jälkeen vuosina 1922–1925 Göteborgin sinfoniaorkesterin ylikapellimestarina. 

Rangström oli aikanaan hyvin arvostettu, ja muun muassa Jean Sibelius piti häntä ”päätä pidempänä muita ruotsalaisia säveltäjiä”. Hänen tuotantoonsa kuuluu neljä sinfoniaa (muun muassa *Strindberg-sinfonia*), kolme oopperaa ja huomattava määrä yksinlauluja, joiden ansiosta hänet parhaiten tunnetaankin. Hän kuoli Tukholmassa.

## Teoksia
* *Dityramb*, orkesterisarja, 1909
* *Ett midsommarstycke*, orkesterisarja, 1910
* *En höstsång*, orkesterisarja, 1911
* *Havet sjunger*, orkesterisarja, 1913
* Sinfonia nro 1 cis-molli, *August Strindberg in memoriam,* 1914
* *Kronbrudet (Kruunumorsian)*, ooppera August Strindbergin tekstiin, 1919, esitetty Suomalaisessa Oopperassa 1945
* Sinfonia nro 2 d-molli, *Mitt land*, 1919
* Sinfonia nro 3 Des-duuri, *Sång under stjärnorna*, 1929
* *Macbeth*, ooppera William Shakespearen näytelmän pohjalta, 1933
* Sinfonia nro 4 d-molli, *Invocatio*, 1935
* *Gilgames*, ooppera Gilgameš-eepoksen pohjalta, 1944
* Kamarimusiikkia viululle, sellolle ja pianolle
* Yksinlauluja ja laulusarjoja mm. August Strindbergin, Ernst Josephsonin, Erik Axel Karlfeldtin ja Johan Ludvig Runebergin teksteihin

## Lähteet
Mieto levy

**Mieto levy** on Kontra-yhtyeen kolmas studioalbumi, joka julkaistiin vuonna 1979. Kaikki sanat tai käännökset kirjoitti yhtyeen keulahahmo Moog Konttinen paitsi Erika: Herms Niel ja Autolla kanarian saarille: Vexi Salmi Levyn CD-painos jouduttiin masteroimaan vinyyliltä alkuperäisten master-nauhojen katoamisen vuoksi ja julkaistiin vasta joulukuussa vuonna 2005.

## Kappaleet
;A-puoli
# 
# 
# 
# 
# 

;B-puoli
# 
# 
# 
# 
# 
# 

;CD-painos
# 
# 
# Moog & Morkoonit: 
# Moog & Morkoonit: 
# Kylmä rinki: 
# Kylmä Rinki: 
# Kylmä Rinki: 
# Kylmä Rinki: 

## Lähteet
Konstantin Graudus

**Konstantin Erich Wilhelm Graudus** (s.  4. elokuuta 1965, Gütersloh) on saksalainen televisio- ja elokuvanäyttelijä.

Konstantin Graudus tuli tunnetuksi kotimaassaan hänen esiinnyttyään TV-sarjoissa *Adelheid und ihre Mörder* ja *Doppelter Einsatz*. Kansainväliseen tietoisuuteen hän nousi esitettyään pääosan lyhytelokuvassa *[[Staplerfahrer Klaus]]*, josta tuli yksi genrensä, parodisen kauhuelokuvan klassikoista. Euroopan saksankielisissä maissa jo vuosikymmeniä suosittuna pysyneessä rikossarjassa *Tatort* hän esitti siepatuksi joutunutta tennispelaajaa. Uransa alkuvaiheissa Konstantin Graudus esitti TV-elokuvassa *Moffengriet* saksalaista rivisotilasta, joka rakastuu hollantilaiseen tyttöön.
Graudus on toiminut myös ääninäyttelijänä esiintyen muiden muassa Brad Dourifina elokuvassa *Der Wüstenplanet* ja Michael Imperiolina TV-sarjassa *[[Sopranos]]*.

Konstantin Graudus tunnetaan myös menestyksekkäänä hevosten kasvattajana. Nyttemmin hän on ryhtynyt kasvattamaan myös irlantilaisperäistä dexter-karjaa. Graudus asuu Hampurissa, Neuenfelden kaupunginosassa. Hänen perheeseensä kuuluu vaimon ja pojan lisäksi neljä koiraa.
Kontran toinen puoli

**Kontran toinen puoli** on Kontran toinen studioalbumi, joka julkaistiin vuonna 1978. Se nousi Suomen virallisen listan sijalle 14, ja pysyi listalla yhteensä 16 viikkoa.

## Kappaleet

;A-puoli
# 
# 
# 
# 
# 
# 

;B-puoli
# 
# 
# 
# 
# 
# 

## Lähteet
Pierre Levegh

**Pierre Eugène Alfred Bouillin**, ajajanimeltään **Pierre Levegh**, (22. joulukuuta 1905 – 11. kesäkuuta 1955) oli ranskalainen kilpa-autoilija. Levegh kuoli vuoden 1955 Le Mansin 24 tunnin ajoissa sattuneessa onnettomuudessa, kun hänen autonsa sinkoutui katsomoon. Leveghin lisäksi onnettomuudessa kuoli yli 80 katsojaa.Pisteitä Levegh ei saavuttanut.

Leveghin "*nom de guerre*"-salanimi oli peräisin hänen sedältään Alfred Velgheltä, joka oli käyttänyt Levegh-anagrammia sukunimestään. Hän oli eräs Ranskan autourheilun pioneereista 1900-luvun alussa, mutta kuoli 28.2.1904 Paussa tuberkuloosiin.

### Formula 1:n MM-kilpailujen tulokset

## Lähteet
Patriootti

**Patriootti** voi tarkoittaa seuraavia:

* patriootti, isänmaallinen
** patriootti, erityisesti: brittivaltaa vastustanut uudisasukas Yhdysvaltain itsenäisyystaistelun aikana
* *[[Patriootti (elokuva)|Patriootti]]*, Dean Semlerin ohjaama elokuva vuodelta 1998
* Patriootti, useita hahmoja Marvel-kustantamon sarjakuvissa.

## Katso myös
* Patriot
* The Patriot
Alexandre Sarnes Negrão

**Alexandre Sarnes Negrão** (s. 14. lokakuuta 1985 Campinas, Brasilia) on brasilialainen autourheilija. Hän ajoi GP2-sarjassa kaudet 2005–2007 Piquet Sports -tallissa saavuttaen yhden palkintosijan. Ennen GP2-uraansa Negrão ajoi Etelä-Amerikan F3-sarjassa, jossa hän sijoittui vuonna 2003 loppupisteissä kolmanneksi ja mestariksi vuonna 2004.

## GP2-tulokset
Simon van der Meer

**Simon van der Meer** (24. marraskuuta 1925 – 4. maaliskuuta 2011) oli hollantilainen fyysikko. Hänen keksimänsä stokastisen jäähdytyksen ansiosta oli mahdollista löytää W- ja Z-bosonit. Hiukkaset löydettiin CERNissä 500 GeV protoni-antiprotoni törmäyttimellä, hanketta johti Carlo Rubbia. Löydösten perusteella molemmille myönnettiin Nobelin fysiikanpalkinto vuonna 1984.

Van der Meer työskenteli Philipsillä vuoteen 1956 asti ja samana vuonna hän sai paikan CERNissä.

Hän on ollut Academia Europæan jäsen vuodesta 1991.

## Lähteet

## Aiheesta muualla
* Biografia Nobel-säätiön sivuilla
Sointu Angervo

**Sointu Satu Tellervo Angervo** (s. 19. huhtikuuta 1941 Helsinki) on suomalainen näyttelijä, ohjaaja ja teatterinjohtaja. Angervo on toiminut pitkään näyttelijänä Suomen ammattiteattereissa, Valkeakosken kaupunginteatterin johtajana, Musiikkiteatteri Mustin johtajana ja musiikkiteatterissa ohjaajana ja näyttelijänä. Hän on myös kirjoittanut näytelmiä, librettoja, novelleja ja satuja sekä opettanut kansantanssia, teatteria ja tanssia.

## Roolit
Hän on tehnyt lukuisia vahvoja karaktääritehtäviä ja nimitehtäviä, ollut musiikkiteatterin tehtävissä näyttelijänä, laulajana ja tanssijana, operettien diivana ja subrettina, kansannäytelmissä vahvoissa kansanihmisten rooleissa. Angervo on esiintynyt myös kahdessatoista elokuvassa, joista tunnetuin lienee *[[Tähdet kertovat, komisario Palmu]]*, jossa hän on huonokäytöksisen pimun roolissa. 

Sointu Angervolle myönnettiin valtion ylimääräinen taiteilijaeläke 2013. Angervolla on teatterialan ammattikoulutuksensa lisäksi kansantanssin opettajan tutkinto ja taideterapeutin opintoja, ja hän on suorittanut klassisen homeopaatin tutkinnon 1992 ja logoterapeutin diplomin 2001.

## Palkinnot ja tunnustukset
* Työväen Näyttämöiden liiton kultainen ansiomerkki 
* Suomen Näyttelijäliiton kultainen taiteilijamerkki
* Taiteilijaeläke 2013

## Elokuvat

* Rakas... (1961)
* Yksityisalue (1962), palkittu Berliinissä
* Tähdet kertovat, komisario Palmu (1962)
* Täällä Pohjantähden alla (1968)
* Miljoonaliiga (1968)
* Asfalttilampaat (1968)
* Punatukka (1969)

* Ruusujen aika (1969)
* Pilvilinna (1970)
* Speedy Gonzales – Noin 7 veljeksen poika (1970)
* Pohjantähti (1973)
* Liian iso keikka (1986)
* Tarkkis (1987) (tv-sarja)
* Nortia (1996) (tv-sarja)

## Ohjaukset
28 ohjausta Valkeakosken kaupunginteatterissa: draamaa, musiikkiteatteria, satuja 1984–1993 sekä Kiertueita Viroon.

Musiikkiteatterin Mustin monivuotinen ohjaaja ja johtaja 1997–2007: useita dramatisointeja ja ohjauksia, kiertueita muun muassa Australiaan, Broadway-musikaalien suomennoksia.

* Hota-Leenan poika, osa 1 (1995) dramatisointi ja ohjaus
* Hota-Leenan poika, osa 2 (1995) dramatisointi ja ohjaus
* Elokuvaohjaus: Hota-Leenan poika 1996–1997 Pentti Haanpään 95-vuotisjuhlaan ja patsaanpaljastustilaisuuteen

## Lähteet
 

## Aiheesta muualla
* 
* 
*
Gütersloh

**Gütersloh** on kaupunki Nordrhein-Westfalenin osavaltiossa Saksassa. Se sijaitsee lounaaseen Teutoburgin metsästä. Ympäröiviä naapuruskuntia ovat Steinhagen, Bielefeld, Verl, Rietberg, Rheda-Wiedenbrück, Herzebrock-Clarholz ja Harsewinkel. Gütersloh’ssa asui 102&nbsp;393 ihmistä vuoden 2022 lopussa, ja kaupunki on pinta-alaltaan 112,02 neliökilometrin suuruinen. Kaupunki on Gütersloh’n piirikunnan keskuskaupunki.

Gütersloh sai kaupunginoikeudet vuonna 1825 Preussin kuninkaalta Fredrik Vilhelm III:lta. 1800-luvulla se kehittyi lihanjalostus- ja tekstiiliteollisuuden parissa. Nykyisin kaupungin talous on monipuolisempi, ja siellä tuotetaan myös metallituotteita, kemikaaleja, Mielen kodinkoneita, vaatteita ja huonekaluja.

## Lähteet

## Aiheesta muualla

* Kaupungin verkkosivusto 
* Kaupungissa toimiva suurtyöllistäjä Miele
Suurimmat iskut

**Suurimmat iskut** on Kontran kokoelmalevy, joka julkaistiin vuonna 1996. Levy sisältää Kontran koko Love Kustannus -tuotannon, eli kaksi ensimmäistä albumia ja Kontravirtasen EP:n kokonaan, samoin "Jerry Cotton"-singlen b-puolen jota ei ollut albumilla alun perin.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Autonkuljettaja

**Autonkuljettaja** on henkilö, joka ajaa työkseen autoa, esimerkiksi taksia, bussia tai muuta jakelu -tavarankuljetusautoa kuten myös kuorma- tai yhdistelmäajoneuvoa. Yleensä kuitenkin puhutaan erikseen linja-autonkuljettajista, kuorma-autonkuljettajista tai kansanomaisesti ”rekkamiehistä”, jotka kuljettavat erilaisia yhdistelmäajoneuvoja.

Autonkuljettaja on myös nimitys henkilölle, joka on suorittanut logistiikan perustutkinnon kuljetuspalvelujen koulutus-ohjelmassa, muita logistiikan perustutkintoja ovat lentoasemahuoltaja sekä varastonhoitaja kukin omassa koulutusohjelmassaan. Kaikki logistiikan perustutkinnot ovat laajuudeltaan 120 opintoviikkoa, joita voidaan opiskella ammattikouluissa tai -opistoissa niin peruskoulu- kuin ylioppilaspohjaisillakin linjoilla sekä aikuiskoulutuksena jolloin autonkuljettajan perustutkinto suoritetaan niin sanotuin näyttökokein. Nämä näyttökokeet pyritään suorittamaan mahdollisimman aidoissa työympäristöissä tai sellaisiksi järjestetyissä. Kaikki logistiikan perustutkinnot antavat Suomessa yleisen jatko-opintokelpoisuuden ammattikorkeakouluihin tai yliopistoihin sen mukaan, mitä asianomainen yliopisto asettaa pääsyvaatimukseksi.

Valtion päämiehillä tai valtion vaikutusvaltaisilla henkilöillä, sotilashenkilöstöllä tai varakkailla yksityishenkilöillä voi olla oma autonkuljettaja, esimerkiksi filmitähdillä. Autonkuljettajalta vaaditaan vähintään 18 vuoden ikää ja linja-autonkuljettajalta 21 vuoden ikää, vastuullisuutta ja täsmällisyyttä,liikennesääntöjen osaamista sekä niiden noudattamista, hyvää näkö- ja huomiokykyä sekä nopeaa ratkaisukykyä. Vaaditaan myös kokemusta ,rauhallisuutta, erityisen kehittynyttä liikennesilmää, kyseisen ajoneuvon kuljettamiseen tarvittavaa ajolupaa tai ajokorttia. Koska kyseessä on asiakaspalveluammatti, autonkuljettajalta vaaditaan työssään myös kykyä tulla toimeen erilaisten ihmisten kanssa. Maailman yhä kansainvälistyessä kielitaito on eduksi. Ammatin haittapuolia on monesti vaihtelevat ja pitkät työajat,tiukat aikataulut, vaihtelevien liikennetilanteiden ja keliolosuhteiden seuraamisesta johtuva jatkuva valppaana olo, mikä monesti  kuormittaa henkisesti sekä istumatyöstä ja vedosta johtuva selän ja hartiaseudun kuormitus, erinäköiset jalkakivut sekä muut mahdollisesti työstä esiintyvät vaivat.

## Katso myös
* Liikenne
* Logistiikka

## Lähteet
Arantxa Ramos

**Arantxa Ramos Plasencia** (s. 9. syyskuuta 1988, Barakaldo) on espanjalainen uimari, joka edusti kotimaataan kesäolympialaisissa 2004. Siellä hän sijoittui sijalle 23 naisten 400 metrin vapaauinnissa, ja sijalle viisi 4×200 metrin vapaauintiviestissä, yhdessä Tatiana Rouban, Erika Villaécijan sekä Melissa Caballeron kanssa.

## Lähteet
*Elmundo - kesäolympialaiset 2004 Luettu 19.4.2007
Darwininsammakko

**Darwininsammakko** (*Rhinoderma darwinii*) on pienikokoinen Chilessä ja Argentiinassa elävä sammakkolaji.

Darwininsammakon väritys vaihtelee ruskeasta vihreään. Kooltaan se on noin 2,5&ndash;3,5&nbsp;cm pitkä ja painaa muutaman gramman. Ravinnokseen se pyydystää hyönteisiä ja muita niveljalkaisia.

Naarassammakko munii noin 20&ndash;30 munaa, joita urossammakko vartioi noin kahden viikon ajan munien kuoriutumiseen saakka, jonka jälkeen se noukkii kielellään kaikki selviytyneet nuijapäät kehittymään leukapussinsa sisään, kunnes ne kasvavat noin yhden senttimetrin pituisiksi ja kykenevät selviytymään luonnossa omillaan.

Darwininsammakko on nimetty luonnontieteilijä Charles Darwinin mukaan, joka löysi lajin kuuluisalla tutkimusmatkallaan.

## Lähteet

## Aiheesta muualla
*Darwin's Frog 
*Globalamphibians: ''Rhinoderma darwinii''  
*Darwin’s frog (''Rhinodema darwinii'')
Tukholman armeijamuseo

**Armeijamuseo** () on valtiollinen sotahistoriallinen museo Tukholmassa Ruotsissa. Museo sijaitsee Östermalmin kaupunginosassa Artillerigården-nimisellä historiallisella tykistön kasarmialueella. Museorakennus on peräisin vuodelta 1762, ja se valmistui tuolloin armeijan asehuoneeksi. Vuonna 1877 siitä muodostettiin kuitenkin museo, joka avasi ovensa yleisölle vuonna 1879. Tuolloin se kantoi vielä nimeä Tykistömuseo (). Vuonna 1932 se sai nykyisen nimensä. Vuosina 1992–2000 museo oli suljettuna täyskunnostuksen vuoksi. Vuonna 2005 museo nimettiin Tukholman parhaimmaksi museoksi. Sen kokoelmiin kuuluu noin 100&nbsp;000 esinettä.  

## Lähteet

## Aiheesta muualla

* Museon suomenkieliset sivut
Riippulukko

**Riippulukko** (myös *munalukko*) on ulkopuolinen lukko, jonka saa avattuna irrotettua lukittavasta kohteesta. Tavallisimmat riippulukkomallit ovat yhdistelmälukko ja avainlukko. Riippulukon kanssa käytetään kiinnikkeitä, salpaa tai ketjua. Riippulukon osat ovat lukkopesä, runko ja sanka. Lukon sanka on yleensä U-muotoinen, karkaistua terästä ja sangassa voi olla jousi, jolloin sanka ponnahtaa ulos kun lukko avataan.

Lukittu riippulukko voidaan murtaa joko rikkomalla lukko (sahaaminen, lyöminen, vääntäminen) tai rikkomatta lukkoa (eri yhdistelmien kokeileminen, oikean avaimen kopiointi, lukkopesän tiirikointi). Luvaton lukon murtaminen liittyy yleensä murtovarkauteen, jolloin tunkeudutaan rakenteellisesti suojattuun omaisuuden säilytystilaan sen rakenteita tai lukkoja vahingoittaen. Riippulukkojen koko ja suojausominaisuudet vaihtelevat käyttötarpeen ja suojattavan omaisuuden arvon mukaan: päiväkirjan lukitsemiseen käytettävä riippulukko ei yleensä edusta niin suurta suojausluokkaa tai kokoa, mitä esimerkiksi tehdasalueen lukitsemiseen käytetään.

Keminmaan vaakunassa on hyppäävä lohi, jonka suussa on riippulukko.

## Riippulukkojen testausvaatimukset
Standardi *SFS-EN 12320* määrittää riippulukkojen suojausluokkien vähimmäisvaatimukset. Suuremman suojausluokan riippulukon murtaminen on vaikeampaa ja kuluttaa enemmän aikaa.

## Riippulukko tietotekniikassa

Internetin maksupalveluissa ja tietokoneen käyttöliittymissä voidaan käyttää suljettua riippulukko-ikonia kertomaan suojatusta ja/tai varmennetusta yhteydestä. Riippulukko-tunnus näkyy yleensä internetselaimen tilarivillä tai osoitepalkissa. Mikäli riippulukon kuva näkyy vain internetsivustolla, se ei silloin tarkoita yhteyden olevan suojattu.

## Lähteet

## Aiheesta muualla
*Abloy riippulukon purkaminen
Esse

**Esse** eli **Es**poon **se**urakuntasanomat oli Espoon luterilaisten seurakuntien viikkolehti. Lehden julkaisussa oli mukana myös Kauniaisten suomenkielinen seurakunta. *Esse* on latinaa ja on olla-verbin infinitiivi. 

Esse ilmestyi 48 kertaa vuodessa ja sillä oli yli 100&nbsp;000 lukijaa. Lehteä kustansi Kustannus-Osakeyhtiö Kotimaa.

Helmikuussa 2016 ilmoitettiin, että Esse-lehti lopetetaan ja sen tilalle perustetaan Helsingin, Espoon ja Vantaan seurakuntien yhteinen, joka toinen viikko ilmestyvä Kirkko ja kaupunki-niminen lehti, joka alkoi ilmestyä vuoden 2017 alusta alkaen.

## Lähteet

## Aiheesta muualla
* Esse-lehden kotisivu
Nordean Taidesäätiö

**Nordean Taidesäätiö** (vuoteen 2022 **Taidesäätiö Merita**) on pankkikonserni Nordean vuonna 2002 perustama yleishyödyllinen säätiö, jonka tehtävä on huolehtia Nordean suomalaisten edeltäjäpankkien keräämistä taidekokoelmista. Taidesäätiön kokoelma koostuu lähinnä Suomen taiteen kultakauden teoksista, mutta mukana on myös suomalaisten nykytaiteilijoiden teoksia 1950-luvulta 1980-luvulle. Kokoelmaan kuuluvat Merita Pankin, Kansallis-Osake-Pankin, Suomen Yhdyspankin, STS-Pankin, Helsingin Osakepankin ja Suomen Teollisuuspankin keräämien taidekokoelmien merkittävimmät teokset. Kokoelman ylläpidon ohella säätiö myöntää apurahoja suomalaisen taiteen tukemikseksi.

Tammikuussa 2022 taidesäätiö luopui Taidesäätiö Merita -nimestä ja otti käyttöön nimen Nordean Taidesäätiö.

Säätiön pysyvä kokoelma käsittää 1&nbsp;038 taideteosta, mikä on murto-osa Nordean aikanaan yli 10&nbsp;000 teosta käsittäneistä kokoelmista. Yhtiö päätti luopua taideteoksistaan, koska pankkikonttorien lakkauttamisen ja avokonttorien yleistymisen vuoksi niitä oli entistä hankalampaa pitää esillä sen omissa tiloissa. Nordea lahjoitti säätiölle sen perustamisen yhteydessä vuonna 2002 noin 500 suomalaisen kulttuuriperinnön kannalta tärkeäksi katsottua taideteosta pankkien kokoelmista. Vuonna 2011 taidesäätiö osti Nordealta kaikki pankin jäljellä olleet suomalaiset taidekokoelmat, jotka käsittivät noin 7&nbsp;000 teosta. Kauppahintaa ei julkistettu. Näistä teoksista noin 250 liitettiin säätiön pysyvään kokoelmaan. Jäljelle jääneistä yli 6&nbsp;000 myytiin kauppaa seuranneiden kolmen ja puolen vuoden aikana, pääosin säätiön Helsinkiin perustamassa pop up -myymälässä. Taiteen myyntiprojekti päättyi vuoden 2015 lopussa. Säätiön esimerkki on innoittanut 2000-luvulla myös monia muita suomalaisia suuryrityksiä säätiöimään taidekokoelmiaan.

Säätiön taideteoksiin on mahdollista tutustua etukäteen tilattavalla maksullisisella ryhmäkäynnillä Helsingin Aleksanterinkadulla Nordealle kuuluvassa Suomen Yhdyspankin vanhassa pankkisalissa, jonka yhteydessä toimii myös Nordean pankkimuseo. Siellä on esillä otos säätiön kokoelman Suomen taiteen kultakauden teoksista. Näyttely vaihdetaan vuosittain. Kokoelman tunnetuimpia yksittäisiä teoksia ovat muun muassa Robert Wilhelm Ekmanin *Sunnuntaiaamu talonpoikaistuvassa* (1857), Akseli Gallen-Kallelan *[[Purren valitus]]* (1907) ja *C. G. Mannerheimin muotokuva* (1929), Helene Schjerfbeckin *[[Linköpingin vankilan ovella vuonna 1600]]* (1882) ja *Hiljaisuus* (1907), Ellen Thesleffin *Ihmisiä luonnossa* (1911), Pekka Halosen *Maaliskuu* (1911), Tove Janssonin *Fantasia* (1954), Juhana Blomstedtin *Dialogi* (1967), Ernst Mether-Borgströmin *Taivaan tikkaat* (1968) sekä Sam Vannin *Ekspansio* (1980). Säätiö myös lainaa teoksiaan museoille.

Säätiön asiamiehenä toimii FM, taidekonservaattori Anu Kehusmaa.

## Lähteet

## Kirjallisuutta
**Kaksi vuosisataa suomalaista kuvataidetta – Taidesäätiön Meritan kokoelma* (toim. Jarmo Laiho ym.). Suomalaisen Kirjallisuuden Seuran Toimituksia 1046. Suomalaisen Kirjallisuuden Seura, Helsinki 2005. 

## Aiheesta muualla

*Taidesäätiö Merita
Carlo Rubbia

**Carlo Rubbia** (s. 31. maaliskuuta 1934) on italialainen fyysikko. Hän sai yhdessä Simon van der Meerin kanssa vuonna 1984 Nobelin fysiikanpalkinnon W- ja Z-bosonien löytämisestä.

## Elämä
Rubbia syntyi Goriziassa Friuli-Venezia Giuliassa. Lukion jälkeen hän opiskeli fysiikantiedekunnassa Scuola Normale Superiore di Pisassa, jossa hän sai valmiiksi teesit kosmisesta säteilystä. Rubbiasta tuli vuonna 1958 tutkija Columbian yliopistoon, jossa hän työskenteli hiukkaskiihdyttimien parissa.

Muutaman vuoden kuluttua hän muutti takaisin Eurooppaan. Euroopassa hän pääsi työskentelemään CERN:ssä. Hän sai professorin viran Harvardin yliopistossa mutta kävi säännöllisesti Euroopassa voidakseen jatkaa töitään myös CERN:ssä. Van der Meerin uuden jäähdytysjärjestelmän ansiosta voitiin suorittaa tehokkaampia törmäytyksiä hiukkasilla. Tämän johdosta he löysivät W- ja Z-bosonit.

Nykyään Rubbia työskentelee Pavian yliopistossa.

Hän on ollut Academia Europæan jäsen vuodesta 1992.

Italian presidentti Giorgio Napolitano nimitti Rubbian Italian senaattiin elinikäiseksi senaattoriksi vuonna 2013.

## Lähteet

## Aiheesta muualla
* Biografia Nobel-säätiön sivuilla
Uinnin maailmanmestaruuskilpailut 2009

**Uinnin maailmanmestaruuskilpailut** järjestettiin vuonna 2009 13. kertaa. Kilpailut käytiin Italian Roomassa 17. heinäkuuta – 2. elokuuta. Kilpailulajeina olivat uinti, avovesiuinti, uimahypyt, taitouinti ja vesipallo. Kansainvälinen uimaliitto FINA päätti kisajärjestäjästä 16. heinäkuuta 2005. Rooman kanssa isännyydestä taistelivat Kreikan Ateena, Venäjän Moskova sekä Japanin Jokohama.

Kisoissa uitiin yhteensä peräti 43 maailmanennätystä uuden teknologian uimapukujen myötä.

## Mitalistit
### Uinti

#### Miehet

#### Naiset

### Avovesiuinti

### Uimahypyt

### Taitouinti

### Vesipallo

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet

## Aiheesta muualla

*Kilpailujen virallinen sivusto (järjestelytoimikunnan ylläpitämä)
Mesimäyrä

**Mesimäyrä** (*Mellivora capensis*) (tunnetaan myös nimillä **hunajamäyrä** ja **rateli**) on Afrikassa ja Länsi- ja Etelä-Aasiassa tavattava näätäeläin. Mesimäyrää esiintyy erityisesti Kalaharin aavikolla.

Eläimen nimi viittaa siihen, että mesimäyrät ovat persoja hunajalle.

## Yleistä mesimäyrästä
Vaikkei mesimäyrä ole erityisen kookas, löytyy siltä rohkeutta hyökätä isompien kimppuun puolustautuessaan. Mesimäyrä on noin 80 senttimetriä pitkä (lisäksi häntä noin 20–30 senttimetriä) ja se painaa noin 15 kilogrammaa. Ne asuvat maahan kaivamissaan koloissa.

## Ravinto
Mesimäyrä syö ravinnokseen muun muassa jyrsijöitä, liskoja, skorpioneja ja käärmeitä. Mesimäyrät ovat immuuneja käärmeiden myrkyille, jopa huomattavan kokoisille ja myrkyllisille käärmeille. Lisäksi mesimäyrät ovat persoja hunajalle. Mesimäyrä on taitava kiipeämään ja se syö myös linnunpoikasia. Mesimäyrän on yleensä matkattava pitkiäkin matkoja ravintoa etsiessään.
Joskus mesimäyrät käyttävät myös haaskoja ravintonaan, jos muut saaliit ovat erityisen niukassa.

## Lisääntyminen
Mesimäyrillä on tapana käyttää tiettyjä alueita käymälöinään. Ulosteen ja virtsan mukana käymälöihin jää hajuja mesimäyrästä. Naaras saa hajuista selville alueella mahdollisesti oleskelevista koiraista. Koiraat taas saavat hajuista selville, milloin naarailla on kiima-aika. Hajumerkit saattavat houkutella paikalle useita koiraita, jotka kaikki tavoittelevat naaraan suosiota.

Naaras ja koiras viettävät yhdessä noin 3–4 päivää. Mesimäyränaaraan kantoaika on noin 2 kuukautta.

Mesimäyrällä on kerralla vain yksi pentu, jonka se kasvattaa yksin. Pennuilla on samanlainen väritys kuin emollaan ja se toimii varoituksena muille eläimille. Vain alle puolet pennuista selviää aikuisiksi pesän ulkopuolisten rankkojen olosuhteiden takia.

## Puolustautuminen
Mesimäyrällä on kaksi merkittävää puolustuskeinoa. Se erittää perärauhasistaan haisevaa ainetta, jota se tarpeen tullen ruiskuttaa vihollisensa päälle. Lisäksi mesimäyrän nahka on niin paksua ja löysää, ettei hyökkääjä saa siitä pitävää otetta. Esimerkiksi leopardilla saattaa kestää jopa tunti mesimäyrää pyydystäessä juuri tämän ominaisuuden takia.

## Mesimäyrä kulttuurissa

Mesimäyrä tunnetaan meemiksi muodostuneesta vuonna 2011 nettiin ladatusta YouTube-videosta ”The Crazy Nastyass Honey Badger”, jossa mesimäyrä touhuaa pienistä välittämättä ja juontajaääni toteaa ihastuneena *"Honey Badger Don't Give a Shit"* (*Mesimäyrä ei välitä paskaakaan*). Eläimen sinnikkyys on liitetty eräisiin poliitikkoihin, jotka ovat ottaneet siitä oppia. Steve Bannonin Breitbart-uutissivusto käytti meemin lausahdusta mottonaan ja Bannon näki myös Donald Trumpissa mesimäyrän. Perussuomalaisten puheenjohtaja Riikka Purra on viitannut mesimäyriin  puheessaan.

## Lähteet

## Aiheesta muualla
* 
* 
* UniProt: Taxonomy - ''Mellivora capensis'' 
* 
* PheroBase: Semiochemicals of ''Mellivora capensis'', the Honey badger
Gouraud-varjostus

**Gouraud-varjostus** on kolmiulotteisessa grafiikassa käytetty varjostusmenetelmä, jossa kaarevan pinnan polygonien varjostus lasketaan sen kulmapisteiden perusteella lineaarisesti interpoloimalla. Menetelmän julkaisi Henri Gouraud vuonna 1971.

Gouraud-varjostuksessa polygonien (eli käytännössä kolmioiden) kulmapisteiden valaistus lasketaan yleensä *Phongin valaistusmallin* perusteella, kuten Phong-varjostuksessakin, mutta erotuksena Phong-varjostuksesta, sisäosien pisteille ei lasketa omaa varjostusta, vaan niiden värit johdetaan lineaarisesti kulmapisteiden väreistä. Tämä on huomattavasti Phong-varjostusta nopeampaa, mutta karkeampaa kappaleilla, joissa polygonit ovat suuria. Toisaalta kappaleilla, joissa polygoneja on erittäin paljon, Phong- ja Gouraud-varjostuksen ero muuttuu merkityksettömäksi. 

## Lähteet
Nefrosiaalidoosi

**Nefrosiaalidoosi** on synnynnäinen munuaiskerässairaus, johon liittyy myös vaikea-asteista kehitysvammaisuutta sekä kasvojen ja kallon epämuodostumia.

Nefrosiaalidoosi on mahdollisesti peittyvästi periytyvä. Se oireilee hyvin varhain ja johtaa ennenaikaiseen kuolemaan nuorella iällä.

## Lähteet
Slayed?

**Slayed?** on englantilaisen rockyhtyeen Sladen kolmas albumi, joka julkaistiin 1. marraskuuta 1972. *Slayed?* on monien kriitikoiden mielestä Sladen paras studioalbumi. Toisin kuin yhtyeen kaksi aiempaa studiolevyä, *Slayed?* nousi brittilistan ykköseksi. 

Levyn nopeaa nousua listoille siivittivät hittisinglet "Mama Weer All Crazee Now" ja "Gudbuy T’Jane", jotka molemmat muodostuivat yhtyeen klassikoiksi. "Mama Weer All Crazee Now" -kappaletta on myöhemmin versioinut muun muassa Quiet Riot. Levyn lainakappaleita ovat "Move Over" (Janis Joplin) ja "Let The Good Times Roll" (Leonard Lee). 

Albumi valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet
**A-puoli**
# 
#
#
#
# 
**B-puoli**
#
#
#
#
#

### Vuoden 2006 remasteroidun version bonuskappaleet

# 
#
#
#
#

## Singlet

### [[Mama Weer All Crazee Now]]

**Julkaistu: [[1972]]**, Polydor

*A-puoli: 
*B-puoli: 

**Listasijoitukset**

### [[Gudbuy T’Jane]]

**Julkaistu: [[1972]]**, Polydor

*A-puoli: 
*B-puoli: 

**Listasijoitukset**

## Kokoonpano

* Noddy Holder &ndash; laulu, kitara
* Jim Lea &ndash; bassokitara, kosketinsoittimet, laulu
* Dave Hill &ndash; kitara, laulu
* Don Powell &ndash; rummut

## Lähteet

*Jukka Perttunen & Keijö Väistö: Slade - hämmästyttävä Rock'n'Roll Syndrooma Pop-lehti 2004

### Viitteet
Sladest

**Sladest** on englantilaisen glam rock -yhtyeen Sladen syyskuussa 1973 julkaistu kokoelma-albumi. Albumin Yhdysvaltain painos eroaa kappalelistan osalta eurooppalaisesta vastaavasta. Tanskassa se julkaistiin nimellä *Best of Slade*.

Yhtyeen aikaisemmat hittisinglet ja sijoittumattomat kappaleet sisältävä *Sladest* nousi suoraan brittilistan ykköseksi ja sinniteltyään kärjen tuntumassa seuraavan vuoden puolelle nousi uudestaan ykköseksi yhtyeen jouluhitin "Merry Xmas Everybody" myötä. *Sladest* on myös yhtyeen ainoa Suomessa listaykköseksi noussut albumi.

## Kappaleet
### Britannia ja muu Eurooppa
#
#
#
#
#
#
#
# 
# 
#
#
# 
# 
#

### USA ja Kanada
#Cum on Feel the Noize
#Look Wot You Dun
#Gudbuy T'Jane
# 
#Skweeze Me Pleeze Me
#Take Me Bak 'Ome
#Coz I Luv You 
# 
#Get Down and Get with It
#Mama Weer All Crazee Now

## Kokoonpano
*Noddy Holder – laulu, rytmikitara 
*Jim Lea – bassokitara, taustalaulu, viulu kappaleessa "Coz I Luv You"
*Dave Hill – soolokitara, taustalaulu
*Don Powell – rummut

## Lähteet
*

### Viitteet
INCL-tauti

**INCL-tauti** (infantiili neuronaali seroidilipofuskinoosi) on neuronaalisiin seroidilipofuskinooseihin kuuluva sairaus, joka vaurioittaa etenevästi keskushermostoa ja aiheuttaa ennenaikaisen kuoleman. INCL-tauti periytyy resessiivisesti ja kuuluu suomalaiseen tautiperintöön.

Suomessa INCL-taudista kärsii yksi ihminen 18&nbsp;000:sta, ja uusia diagnooseja annetaan vuosittain noin 3–4. INCL-tautia tavataan myös muualla, joskin huomattavasti harvinaisempana. 

INCL-tauti ei ole havaittavissa välittömästi lapsen synnyttyä. Lapsi saattaa kehittyä täysin tavanomaisesti ensimmäisen puolen vuoden ajan, toisinaan pidempäänkin. Yleensä oireet ovat selkeitä 12–18 kuukauden iässä. Oireiston aiheuttava geenivirhe sijaitsee kromosomissa 1.

INCL-tauti aiheuttaa syvään kehitysvammaisuuteen johtavaa kehityksen taantumista, epilepsiaa, lihasvelttoutta ja -nykäyksiä, pakkoliikkeisyyttä, näkövammaisuutta, ongelmia syömisen ja nukkumisen suhteen sekä muita oireita. Yleensä kuolema tapahtuu lapsuudessa, keskimäärin noin 10,5 vuoden iässä. 

INCL-lapsia saatetaan kuntouttaa esimerkiksi fysioterapialla. Sairauteen ei kuitenkaan ole olemassa parantavaa hoitoa. Tila kuvattiin itsenäisenä sairautena vuonna 1973.

## Lähteet

## Aiheesta muualla
* Suomen INCL-yhdistys
Petersenin talo

**Petersenin talo** () on rakennus Tukholman vanhassakaupungissa. Se on rakennettu vuosina 1645–1659, ja sen suunnitteli arkkitehti Christian Julius Döteber. Toimeksiantaja oli Tukholman linnassa työskennellyt Regner Leuhusen. Talo rakennettiin renessanssityyliin, ja siinä on hollantilaisia ja saksalaisia vaikutteita.

Rakennusta laajennettiin vuosina 1873–1875, ja laajennuksen suunnitteli ruotsalainen arkkitehti Johan Söderlund. Talo on historiansa aikana kuulunut muun muassa Ruotsin kuningatar Kristiinalle. Sen nimi juontuu ruotsalaisesta liikemiehestä Herman Petersenistä, joka hankki talon omistukseensa 1750-luvun puolivälissä.

## Lähteet

## Aiheesta muualla
Phong-varjostus

**Phong-varjostus** on kolmiulotteisessa grafiikassa käytetty varjostusmenetelmä, jossa polygonin valaistus lasketaan sen normaalien perusteella.

Phong-menetelmä on raskaampi laskea kuin tasainen varjostus ja Gouraud-varjostus mutta tarkempi etenkin melko suuripolygonisissa "kiiltävissä" kappaleissa. Phong-varjostuksessa pinnan sisäpisteiden valaistus lasketaan erikseen, kun taas Gouraud-varjostuksessa valaistuskaava lasketaan vain kulmapisteille ja keskiosan värit interpoloidaan kulmapisteiden valaistuksesta.

Phong-varjostuksen esitti Bui Tuong Phong väitöstyössään vuonna 1973 ja vuonna 1975 artikkelissa *Illumination for computer generated pictures*. Bui Tuong Phong sairasti leukemiaa ja kuoli pian väitöksen valmistuttua.

Phong-menetelmästä on julkaistu vuonna 1977 James F. Blinnin esittämä niin sanottu *Blinn-Phong -malli*. Blinn kehitti menetelmää sallimalla interpolaatiota ja vähentämällä laskentakuormaa.

## Phongin heijastusmalli

Phong-varjostus perustuu Phongin heijastusmalliin (eli Phongin valaistusmalliin). Siinä valonlähteestä tulevan valon heijastuminen kappaleesta jaetaan spekulaariin heijastukseen (peilimäinen heijastus, peiliheijastus), joka kohdistuu vahvimpana suoraan katsojaan, diffuusiin heijastukseen (hajavalon heijastus, hajaheijastus), joka kohdistuu yhtä vahvana kaikkiin suuntiin, ja ambienttiin heijastukseen (yleisvalon heijastus, taustavalon heijastus), joka simuloi ympäröivistä kappaleista tulevaa valoa. Heijastuva valo lasketaan spekulaaria, diffuusia ja ambienttia komponenttia vastaavista muuttujista (jotka kuvaavat karkeasti kappaleen heijastusominaisuuksia) ja valonlähteen, kappaleen pinnan ja katsojan välisistä kulmista.

Phongin heijastusmalli on paikallinen valaistusmalli, eli se ei ota huomioon ympäröivistä kappaleista heijastuvaa valoa (muuta kuin karkeana, jokaisessa kohdassa samansuuruisena ambient-kertoimena), mutta valonlähteitä voi olla useampia. Phongin heijastusmalli ei perustu niinkään valon fysikaalisiin ominaisuuksiin vaan on kokemuspohjainen.

## Lähteet
Old, New, Borrowed and Blue

**Old, New, Borrowed and Blue** on englantilaisen rockyhtye Sladen helmikuussa 1974 julkaistu studioalbumi. Se julkaistiin niin sanotun *slademanian* ollessa Euroopassa suurimmillaan, ja levy nousi Britanniassa listan kärkeen. 

*Old, New, Borrowed and Blue* laajensi yhtyeen repertuaaria "jytärockista" myös melodisempaan suuntaan, mikä ei miellyttänyt kaikkia faneja. Siitä huolimatta singlenäkin julkaistu "Everyday" on useaan otteeseen äänestetty yhdeksi yhtyeen parhaimmista kappaleista. Sladen "Yesterdayksikin" kutsuttu valssipohjainen balladi näytti tekijöidensä Holderin ja Jim Lean lauluntekotaidot uudessa perspektiivissä. Yhtyeen normaalista tavasta poiketen basisti Jim Lea laulaa päävokalistin osuudet kappaleessa "When the Lights Are Out". Ainoa ulkopuolinen muusikko levyllä on Tommy Burton, joka soittaa pianoa kappaleessa "Find Yourself a Rainbow". 

Albumi julkaistiin Yhdysvalloissa nimellä *Stomp Your Hands, Clap Your Feet*. Siltä puuttuivat kappaleet ”My Town” ja ”My Friend Stan”, jotka oli julkaistu jo *[[Sladest]]*-kokoelman Pohjois-Amerikan versiolla.

## Nauhoitus
Albumin äänitykset aloitettiin loppuvuodesta 1973 Olympic -studioilla. Rumpali Don Powell oli ollut saman vuoden heinäkuussa vakavassa auto-onnettomuudessa, ja kärsi muistinmenetyksistä. Hänen oli hankala muistaa myös kappaleiden kulkua, ja tämä teki kappaleiden äänittämisestä vaikeampaa.

## Saavutukset

Isossa-Britanniassa kriitikot kehuivat albumia paljon, saaden osakseen jopa The Beatles -viittauksia. Eräs brittiläinen kriitikko arvioi albumia seuraavasti:

*Useassakin mielessä *Old, New, Borrowed and Blue* omaa tunnelmia ja vaikutteita Beatles -albumeilta, vaikkapa *Rubber Soulilta*. Noddyn ääni tuntuu tulevan lähemmäs [[John Lennon|Lennonin]] vastaavaa joka kerta kuullessani sitä* .

Vaikka yhtyettä imartelivatkin jatkuvat vertaukset kaikkien aikojen menestyksekkäimpään yhtyeeseen, ei Slade kuitenkaan halunnut niittää mainetta "uutena Beatlesina".

## Kappaleet
*Kaikki kappaleet kirjoittaneet Noddy Holder ja Jim Lea, ellei toisin mainita.*

*'A-puoli**
# 
# 
#  
#  
# 
# 
**B-puoli**
# <li value=7>  
#  
# 
#   
# 
#  

===Vuoden 2006 remasteroidun version bonuskappaleet===
#<li value=13>
# 
#  
# 
# 

=== Stomp Your Hands, Clap Your Feet ===

**A-puoli**
# 
# 
#  
# 
# 
**B-puoli**
#<li value=6>  
#  
# 
# 
# 

==Singlet==



**Listasijoitukset:**

 



**Listasijoitukset:'''

## Kokoonpano

*Noddy Holder &ndash; laulu, kitara
*Dave Hill &ndash; kitara, laulu
*Jim Lea &ndash; basso, laulu, kosketinsoittimet
*Don Powell &ndash; rummut

### Vierailijat
*Tommy Burton &ndash; piano 

## Lähteet
* Albumin remasteroidun CD-version lehtisen tiedot (2006).

### Viitteet
Virsikirja

**Virsikirja** voi tarkoittaa ainakin seuraavia:

* virsikirja, virsiä sisältävä laulukirja, usein jonkin tietyn kirkon tai kristillisen yhteisön tai liikkeen itselleen hyväksymä
**[[Suomen evankelis-luterilaisen kirkon virsikirja]]* vuodelta 1986 tai sitä edeltäneet versiot
**[[Suomen ruotsinkielinen virsikirja|Svensk psalmbok för den evangelisk-lutherska kyrkan i Finland]]*, Suomen evankelis-luterilaisen kirkon ruotsinkielinen virsikirja
**[[Suoma samii salbmakirji]]*, Suomen evankelis-luterilaisen kirkon saamenkielinen virsikirja
**[[Cantemus (laulukirja)|Cantemus]]*, Helsingin katolisen hiippakunnan laulukirja

Ulkomaalaisia virsikirjoja:
*''Ruotsin kirkon virsikirja'' (1986) (Den svenska psalmboken, Ruotsin kirkon ruotsinkielinen virsikirja)
**[[Ruotsin kirkon virsikirja]]*, Ruotsin kirkon suomenkielinen virsikirja
*''Virsiä meänkielelä'', Ruotsin kirkon meänkielinen virsikirja
*''Tanskan kansankirkon virsikirja'' (Den danske salmebog 2003)
*''Norjan kirkon virsikirja'' (Norsk salmebok 2013)
Unihoc

**Unihoc** on ruotsalainen salibandytuotteita valmistava yritys.

## Yleistä Unihocista

Unihoc on ruotsalainen salibandymailavalmistaja, joka on markkinajohtaja muun muassa Ruotsissa, Tšekissä, Sveitsissä ja Norjassa. Suomessa Unihoceja myydään lukuisissa urheiluliikkeissä sekä myös Stockmanneissa. 

Unihoc on yksi maailman vanhimmista salibandyvalmistajista. Se on perustettu vuonna 1972.

Suomessa Unihocin mailoilla pelaa Rauman SalBan salibandy-joukkue.

Vuonna 2012 Ylen Kuningaskuluttaja-ohjelman testissä  Unihoc hävisi suomalaisille merkeille. Sitä kritisoitiin kömpelyydestä ja ulkonäöstä.

## Mailat ja varusteet
Unihoc on tuonut markkinoille patentoituja varsiratkaisuja, kuten Curven (taitettu varsi), Bamboo (varsi ohenee golfin rautamailan tavoin lapaa kohti), Top Lightin (todella kevyt varsi), Bubblen sekä Double Bubblen (kyseisissä mailoissa yksi- tai kaksikuplitettu varsi). Niiden lisäksi valikoimasta löytyy myös Pistol- ja TWS (Two Way System)-varret.

Kauden 06-07 puolivälissä Unihoc toi myyntiin veivilavan nimeltään Evo2 Senseidoja kauden lopulla Evo3 Hook-lavan].

Unihoc tekee mailojen, lapojen ja grippien lisäksi myös muita salibandytuotteita, kuten urheilu- ja vapaa-ajanvaatteita ja salibandysuojalaseja.

## Lähteet

## Aiheesta muualla

* Unihoc Suomessa
* Unihoc Ruotsissa
* Keskustelua salibandystä ja salibandyvarusteista
Ebbe Grims-land

**Ebbe Grims-land** (11. kesäkuuta 1915 Malmö – 27. tammikuuta 2015 Tukholma) oli ruotsalainen säveltäjä, alttoviulisti ja mandolinisti.

Grims-land debytoi viulistina Malmössä 1932 ja opiskeli Kööpenhaminassa, Tukholmassa ja Wienissä. Hänen varhaisimmat teoksensa olivat kamariorkesterille. 

Ebbe Grims-land oli Ruotsin radion sinfoniaorkesterin aktiivinen jäsen 31 vuotta. Hänen teosluetteloonsa kuuluu mm. kamarimusiikkia ja sinfonia.
## Lähteet

## Aiheesta muualla
*STIM/Swedish Music – Ebbe Grims-land, biography 
*Swedish Radio Symphony Orchestra
*Music Library of Sweden
Johann Friedrich von Brandt

**Johann Friedrich von Brandt** (25. toukokuuta 1802 Jüterbog, Preussi – 15. heinäkuuta 1879 Merreküll, Viro) oli saksalainen luonnontieteilijä.

Brandt opiskeli Wittenbergin kymnaasissa vuoteen 1820, ja Berliinin yliopistossa lääketiedettä. 1831 hänet promovoitiin ja nimitettiin Pietarin tiedeakatemian eläintieteellisen osaston johtajaksi Alexander von Humboldtin suosituksesta. Brandt edisti suuresti osaston eläinkokoelman laajenemista, sillä hän sai näytteitä ja kokoelmia useiden tutkijoiden tekemiltä tutkimusmatkoilta.

Brandt kuvaili ja nimesi suuren joukon lintuja, etenkin venäläisten tutkimusmatkailijoiden Pohjois-Amerikan Tyynenmeren puoleiselta rannikolta keräämiä. Suomessa tavatuista linnuista hän on nimennyt mustakurkkurautiaisen (*Prunella atrogularis*).

## Teoksia

* *Berlin Flora (1825)*
* *Medizinische Zoologie (1827–1834)*
* *Prodromus descriptionis animalium ab H. Mertensio in orbis terrarum circumnavigatione observatorum. Fascic. I. Polypos, Acalephas Discophoras et Siphonophoras, nec non Echinodermata continens. Petropoli, Sumptibus Academiae (1835)*
* *Conspectus sectionum, generum, subgenerum et specierum novorum, quae in fasciculo primo Prodromi descriptionum animalium a Mertensio in orbis terrarum circumnavigatione observatorum reperiuntur. Annales des Sciences Naturelles Zoologie 5: 180-185. (1836)*
* *Ausführliche Beschreibung der von C.H. Mertens auf seiner Weltumsegelung beobachteten Schirmquallen. Memoires de l'Academie Imperiale des Sciences de St. Petersbourg Ser. 6, Sci. Nat.(Tome 2): 237-411, plus atlas of 34 plates. (1838a)*
* *Remarques sue quelques modifications dans l'arrangement de l;ordre des Acalephes Discophores ou Ombrelliferes. Bull. Acad. Sci. St. Petersbourg 1(24): 185-191. (1838b)*
* *Wirbeltiere der West Sibirien (1845)*
* *Zur Klassifikation der Fische (1865)*
* *Naturgeschichte des Mammuths (1866)*
Helgoland

**Helgoland** (Helgolandin friisiksi *deät Lun*; Mooringin friisiksi *Hålilönj*) on Saksalle kuuluva, kahdesta saaresta koostuva alue Pohjanmeressä noin 70 kilometrin päässä Saksan rannikosta. Alueella asuu noin 1&nbsp;400 ihmistä, ja se on osa Schleswig-Holsteinin osavaltiota. Saaret eivät kuulu Euroopan unionin tullialueeseen.

Helgoland on oma kuntansa Pinnebergin piirissä.

## Maantiede
Helgolandin pääsaari Hauptinsel (”pääsaari”) on noin yhden neliökilometrin suuruinen. Sinne on myös keskittynyt kaikki asutus. Saarista pienempi, Düne (”dyyni”), on pinta-alaltaan 0,7 neliökilometriä. Saaret olivat yhteydessä toisiinsa vuoteen 1720 saakka, jolloin ne joutuivat tulvan johdosta toisistaan erilleen. Helgolandin korkein kohta sijaitsee pääsaarella, ja se kohoaa noin 61 metrin korkeuteen yli merenpinnan.

## Historia
Helgoland kuului Tanskalle vuodesta 1714 vuoteen 1814, jolloin se siirtyi brittien hallintaan. Brittiläiset joukot olivat miehittäneet saaren jo vuonna 1807, ja tekivät siitä tuolloin brittiläisen siirtomaan. Kielin rauhassa Helgolandista tuli virallisesti osa Yhdistynyttä kuningaskuntaa.

Helgolandista alkoi muodostua suosittu matkailukohde J. A. Siemensin perustettua sinne merikylpylän vuonna 1826. Vuonna 1890 Britannia ja Saksa suorittivat vaihtokaupan, jossa Helgoland (ja Caprivin kaistale Länsi-Afrikasta) luovutettiin Saksalle ja Saksa puolestaan luovutti itäafrikkalaisen Sansibarin Britannialle sen protektoraatiksi.

1800-luvulla saarten lähellä käytiin kaksi meritaistelua:
*Helgolandin taistelu (1849)
*Helgolandin meritaistelu (1864)

Ensimmäisen maailmansodan aikana saarten lähellä käytiin toiset kaksi meritaistelua:
*Helgolandin taistelu 28. elokuuta 1914 
*Toinen Helgolandin taistelu 1917

Helgoland jäi asumattomaksi liittoutuneiden pommitettua sitä 18. huhtikuuta 1945 toisessa maailmansodassa. Sodan jälkeen britit käyttivät Helgolandia sotilaallisiin tarkoituksiin. Sitä käytettiin muun muassa harjoitusalueena. 18. huhtikuuta 1947 Ison-Britannian kuninkaallinen laivasto yritti räjäyttää sen. Räjäytykseen käytettiin 6&nbsp;800 tonnia räjähdettä ja se oli historian suurin ilman ydinaseita suoritettu räjäytys. Sen seurauksena Helgolandin pääsaari muun muassa muutti muotoaan. Räjäytyksen varsinaisena kohteena olivat saaren linnoitukset, mutta myös koko saaren tuhoutuminen oli hyväksyttävissä. Britit luovuttivat Helgolandin Saksan liittotasavallalle 1. maaliskuuta 1952, ja asukkaita alkoi muuttaa takaisin alueelle.

## Luonto
Helgolandissa toimii arvostettu ja perinteikäs Helgolandin lintuasema, joka aloitti toimintansa jo 1800-luvulla.

Saarella on pieni luonnonsuojelualue Lummenfelsen. Sen pinta-ala on vain 1,1 hehtaaria.

Merituulet pitävät ilmansaasteiden ja siitepölyjen määrän saaren ilmassa pieninä, ja sinne tehdään terveysmatkoja.

## Kieli
Helgolandissa puhutaan saksan lisäksi friisiä, tarkemmin pohjoisfriisin Helgolandin murretta. Pohjoisfriisillä on virallisen kielen asema Helgolandissa. Helgolandin murretta puhuu vain muutama sata, mutta sitä opetetaan saaren kouluissa. Helgolandissa puhuttu saksa on alasaksaa.

## Lähteet

## Aiheesta muualla
* Helgoland.de  
* Lintuasema
Antonio Aguilar

**Antonio Aguilar** (17. toukokuuta 1919 Zacatecas, Meksiko – 19. kesäkuuta 2007 México) oli meksikolainen näyttelijä, laulaja, tuottaja ja kirjailija. Hän sai vuonna 2000 tähden Hollywood Walk of Famelle. 

## Elämäkerta
Aguilar syntyi vuonna 1919 Villanuevan kaupungissa Meksikossa. Hän aloitti näyttelijänuransa vuonna 1952 elokuvassa *Un rincón cerca del cielo*. Hän oli ensimmäinen esiintyjä, joka yhdisti konsertteihinsa rodeota tehdessään kiertuetta Yhdysvalloissa ja Latinalaisessa Amerikassa.
Aguilar meni vuonna 1959 naimisiin Flor Silvestren kanssa ja sai kaksi lasta. Aguilar menehtyi 19. kesäkuuta 2007 Méxicossa keuhkokuumeeseen. Hän oli kuollessaan 88-vuotias. Hänen poikansa, Pepe Aguilar, on Meksikon suosituimpia nykylaulajia.

## Ura
Aguilar on esiintynyt 167 elokuvassa, jotka ovat tyylillisesti lähinnä lännenelokuvia. Osan elokuvistaan hän on myös tuottanut ja käsikirjoittanut. Kuuluisimpia hänen elokuvistaan ovat *Caballo Prieto Azabache* ja *Bala Perdida*. Hän on myös esiintynyt John Waynen kanssa vuoden 1969 lännenelokuvassa *The Undefeated*. Suomessa Aguilarin tuotannosta on esitetty ainakin Felipe Cazalsin elokuva *[[Viva Mexico]]* (*Zapata*, 1970). 

Aguilar aloitti musiikintuotannon vuonna 1950, ja julkaisi musiikkia 50 vuoden ajan perinteisen mariachi-yhtyeensä kanssa. Hän on myynyt yhteensä 25 miljoonaa levyä. Aguilarin tunnetuimpia lauluja ovat "Triste Recuerdo", "Albur de Amor", "Gabino Barrera" ja "Puno de Tierra".

## Lähteet
Robert Woodrow Wilson

**Robert Woodrow Wilson** (s. 10. tammikuuta 1936) on yhdysvaltalainen tähtitieteilijä. Vuonna 1978 hänelle ja Arno Allan Penziasille myönnettiin Nobelin fysiikanpalkinto kosmisen taustasäteilyn löytämisestä. Löytö sattui vahingossa: Työskennellessään uudenlaisella antennilla Bell Labsissa Wilson ja Penzias huomasivat outoa kohinaa, jota ei pystytty selittämään. He olettivat aluksi häiriön johtuvan pulujen jätöksistä, mutta mahdollisten häiriötekijöiden poistamisen jälkeen he ymmärsivät, että kyseessä on kosmisen taustasäteilyn aiheuttama häiriö. Penziasin ja Wilsonin löytö on tärkeä todiste alkuräjähdyksestä.

## Lähteet

## Aiheesta muualla
* Biografia Nobel-säätiön sivuilla